
Auto ta ranca palM luz completo na Mon Pos 





DEN careda di 5’or di atardi, habitantenan den 
e bario di Mon Pos a core sali afo ora nan a tende 
un sla masha duro. 

Pafo nan a bin ripara cu un auto Nissan Sentra a 
dal y ranca un pal’i lus completo entre Mon Pos 2 
y e compania CamroSolar. 

Segun nos por a compronde cu e chofer a laga sa 
cu di ripiente el a haya un auto riba e caminda 
smal y pesey e a hala, perde control y dal e pal’i 
lus bente abou. 

Algun habitante tabata comenta cu for di basta 
tempo a avisa DOW cu e caminda y vooral den e 
bocht ta mucho smal y cu si no bin cambio, un ac- 
cidente lo pasa. 

Afortunadamente e chofer no a resulta herida y 
a logra sali for di e auto riba propio forsa. Ta di 
remarca cu aunke tur cos a sali bon, lo tabata 
mihor el a keda den auto te oro Elmar yega, paso- 
bra e wayanan cu tabata colga y entre otro esun 
benta riba e auto, tabatin coriente riba dje ainda. 
Mientras Polis a tuma nan dato pa nan raport, 
personal di Elmar a percura pa kita e coriente for 
di e waya p’asina move a cablenan for di e auto. 

Partidonan lo bolbe aki 3 luna bek den Corte 

E ora ey Huez lo determina si 
Gobierno a haci algo pa alivia 
habitantenan di Parkietenbos 

Prome di tuma un decision 





NO por mas, pesey a busca caminda di Corte, 
pa wak si via di Corte, e habitantenan di Par- 
kientenbos lo por ser alivia di e situacion di e 
dump. Ayera por a tende Huez bisa cu aki tres 
luna Gobierno y e ciudadano sra. Balentina di 
Parkietenbos, kende a dicidi di entama un caso 
hudicial den Corte, lo topa un biaha mas den 
Corte pa mira kico a haci n’e dump. 

T’asina cu e ciudadano a cuminsa un caso suma- 
rio pidiendo Gobierno pa atende cu e dump, e 
kier pa Gobierno tuma cierto medida p’e molest- 
ernan cu e dump aki ta causa. Esaki t’e holor 
malisimo cu bario tin cu soporta, e candelanan 
cu continuamente tin riba e dump. 

Gobierno di Aruba pa medio di abogado Mayesi 
Hammoud, di Corsou, a splica tur e esfuersonan 
cu Gobierno di Aruba a bin ta haciendo den ul- 
timo añanan pa trece solucion p’e problema, a 
duna ehempel di pasonan concreto tuma caba y 
ki plannan tin pa sigui en busca di un solucion 
definitivo. 

Na final Hues a propone e demandante pa wanta 
e caso tres luna. Cu e periodo aki ta duna Gobier- 
no espacio pa caba di implementa e solucionnan 
cu tin poni riba papel cu lo alivia e molester di e 
habitantenan. 

Pues aki tres luna e partidonan lo presenta na 
Corte bek pa informa kico tur a haci den e peri- 
odo ey, pa mira si mester bini un decision of a 
keda satisfecho cu loke a wordo haci. 

Pero mirando e tempo cu a warda, mirando cu te 
ainda no tin un solucion, aki 3 luna lo no tin ad- 
elanto, loke nifica cu sigur Huez mester duna su 
veredicto. Interesante sigur lo bira e veredicto 
aki, pasobra ta dificil pa pone un dwangsom pa 
Gobierno paga. 

Old Barbershop San Nicolas is coming back 



Giannfs Group, famia Ferrara-Moore, orguyosamente lo 
habri Old Barbershop bek na San Nicolas. E Old Barber- 
shop cu antiguamente tabata di nan wela sra. Cristina 
Moore, kende a cumpra esaki na aña 1950/1960 y cu pa 
suerte famia Moore a hereda, y aproximadamente Gi- 
anni’s Group a cumpra 5 pa 6 aña pasa. Daniel Ferrara, 
nieto di Cristina Moore a splica tur nan plannan pa San 
Nicolas. 

Den e ultimo Summit di San Nicolas Business Associa- 
tion, Gianni’s Group a compromete cu pronto nan lo habri 
e Barbershop y mantene e tradición di un café/restaurant 
na comienzo di caya grandi di San Nicolas. 

E renobación lo dura mas o menos 6 luna p’e prome fase, 
lo renoba e Barbershop p’asina mantene e historia y 
nomber di e Old Barbershop. 

Inaguracion ta spera di tuma lugar na final di 2020. E 
proyecto a keda den man di IMECO General Contractor. 
Sr. Larmonie a splica tur e proceso y algun cambio cu lo 
wordo haci p’asina tene e concepto di e Barbershop. 

Minister President, Evelyn Wever Croes, kende tambe 
tabata presente, ta sostene e proyecto aki y ta suma- 
mente contento cu Gianni’s Group ta aporta na economia 
y desaroyo di Aruba. Y asina ta felicita Gianni’s Group y 
San Nicolas Business Association pa sostene e proyecto 
aki pa San Nicolas. 

Segun Andres Hernandes a duna di conoce cu esaki ta 
proyecto nr. 7 di 28 ainda mester wordo realisa di acu- 
erdo cu e Summit. 

Minister Dangui Oduber 

Proyecto Hoben Activo y Hoben Feliz 
ta un proyecto dirigi riba prevencion 


DIALUNA mainta Minister Dangui Oduber 
den presencia di tur stakeholder den salud 
na Aruba y tambe PAHO y WHO a lansa 
oficialmente e Plan Nacional di Prevencion 
den Salud. 

E plan aki ta conforme programa di gober- 
nacion y ta un plan integral caminda tur 
stakeholder a haya particiapacion. 

E plan aki ta wordo carga p’e filed y esaki ta 
sumamente importante. 

Ta di sumo importancia pa ehecucion di e 
plan aki pa tin e instrumento y proyectonan 
pa haci e plan aki uno exitoso. 

Considerando e importancia di e plan aki for 
di hopi tempo Minister Oduber a introduci 
un pilot proyect yama Hoben Activo y Hoben 
feliz. E Proyecto aki ta brinda oportunidad 
na mucha y hohenan pa despues di orario di 
scol participa gratis na diferente disciplina 
di deporte. 

E health survey cu a wordo conduci na aña 
2017 a indica cu solamente 50% di hoben y 
adultonan ta participa activamente na ac- 
tividadnan fisico. Un ser humano mester 
participa tur dia por lo menos 30 minuut na 
un actividad fisico. 

Den cuadro di esaki e meta di e proyecto aki 
ta pa stimula participacion activo di nos mu- 
cha y hobenan na deporte. 

Minister Dangui Oduber kier stimula y mo- 
tiva nos comunidad pa biba saludabel, come 
saludabel y haci ehercicio. 

Manera e proyecto aki lo bin hopi otro 
proyecto p’asina ehecuta e Plan Nacional di 
Prevencion. 

Un comunidad saludabel ta aumenta e pro- 
ductividad, ta reduci abesentismo na trabou, 
tin un comunidad mas feliz y menos gasto 
pa fondo di AZV. 



4 ^ 

AVISO 

Fundacion Wit Gele Kruis ta participa na tur su clientenan lo siguiente: 

Entrante 1 di maart 2020 consulta di baby y muchanan 0 pa 4 aña, tio ta wordo 
antende den e edificio di Savaneta mas. 

Esaki lo wordo atendi den e edificio di San Nicolas, Theaterstraat 3 (patras di 
warda di polis na San Nicolas), Telefoon 523-4423. 

Danki pa boso comprension y cooperacion cu nos organisacion di Wit Gele 
Kruis. 

Management Wit Gele Kruis 

A agredi homber cu boter 
den cabes na San Nicolas 



AYERA pa mas o menos 9:45am a topa 
cu un homber seriamente herida den 
Helfrichstraat na San Nicolas. Polis a 
pidi presencia di ambulance urgente 
dilanti Holland Town Meat Market pa 
brinda asistencia. E victima tabatin un 
herida basta profundo na su cabez. 

Un investigacion preliminar n’e sitio, 
papiando cu testigonan a saca afo cu e 
homber tabata combersando cu un hen- 
de muher, ora cu di ripiente a yega un 
auto color cora cu 4 homber den dje. 

E grupo a baha, agredi e homber formal- 
mente, hasta a dal’e cu boter den cabez, 
formando heridanan serio. 




BO MESTER Dt WASTE BUCKET RESfDENCIAL 
OF COMERCIAI.? 


20 yrd 
aig Bvckmt 


JOyrd 

SmaU Bvckat 


J5 yrd 

Jvnhr Buclrsf 


Despues di nan acto, a bando- 
na e sitio den e mesun auto, 
lagando e victima benta na 
suela den un plas di sanger. 

Ningun testigo a reconoce e 
agresornan. 


Polis a busca den becindario, 
pero no a topa cu e grupo tam- 
poco. Ambulance a transporta 
e victima pa ricibi tratamento 
medico na Hospital. Polis a 
keda di sigui investiga e caso 
serio di maltrato aki. 

MANERA ta conoci na final di aña pasa 
Sevinger durante un conferencia di prensa 
lo a trece acusacionnan padilanti contra 
persona di Rocco Tjon. E acusacionnan aki 
tabata regarda su yiu caminda cu Benny 
Sevinger a yam’e pa pedofiel y e hecho cu 
e lo a supuestamente gaña pa por a bira 
Director di KIA. 

Segun Rocco Tjon, “despues cu mi a enta- 
ma un caso contra Benny Sevinger, Huez 
a dunami razon. Den su sentencia Huez ta 
bisa cu Benny Sevinger a actua “onrecht- 
matig” contra mi persona y cu su expresi- 
onnan ta falso. 

Literalmente Huez ta bisa cu mi persona a 
haya razon paso e acusacionnan di Benny 
Sevinger contra mi persona ta falso! 

Un copia di e sentencia mi a manda caba 
pa prensa. Otro siman lo mi elabora riba e 
sentencia y duna un splicacion amplio riba 
su contenido pa pueblo ta debidamente in- 
forma y asina haya sa e tipo di politica cu 
Benny Sevinger ta para pe y practica”, te 
aki e declaracion di Rocco Tjon. 


Di Qcuerdo cu Parlamentario Rocco Tjon: 


Huez a dicta cu 
acusacionnan haci 
dor di Sevinger 
contra Tion ta faiso 



Tuesday, February 25*’’• 8pm 

Crystal Theater and Renaissance Convention Center 

Come play Bigger Better Bingo at either Wind Creek casino 
and show your iove for the best bingo on the island. 

BINGO CARD PACKAGE: AWG 55 

4X AWG 500 

PROGRESSIVE • POWERBALL 

Game 1: AWG 750 Game 7: AWG 5,000 

Game 2: AWG 750 Game 8: AWG 10,000 

Game 3: AWG 750 Game 9: Progressive 

Game 4: AWG 1,500 AWG 1,000 

Game 5: AWG 3,000 Game 10: AWG 15,000 
Game 6: AWG 3,000 


#WINNINGMOMENT 



See PLAYER SERVICES for details. 

Vigencia di Ley di Flora y Fauna cu a 
keda posponi cu minimo 6 luna mas 



DURANTE siman un comunicado a sali 
caminda ta informa cu lo cuminsa controla 
especienan cu wordo pisca den nos awan- 
an territorial. E control aki ta enfoca riba 
piscanan cu a keda prohibi den un decreto 
Ministerial emiti p’e Gobierno anterior. Y 
dicho control lo wordo haci pa e.o. Guard- 
acosta. 

Bou di iniciativa di Minister di Trans- 
porte, Comunicacion y Sector Primario, 
sr. Chris Romero, den Conseho di Minis- 
ter unda a dicidi cu ehecucion di dicho ley 
lo wordo posponi cu minimo 6 luna mas, 
cuminsando di inmediato. Esaki cu e meta 
pa duna espacio pa sinta na mesa cu e dife- 
rente sectornan cu lo keda afecta directa y/ 
of indirectamente cu ehecucion di e Ley di 
Flora y Fauna. 



ANUNCIO 

En conexion cu dtaluna di Carnaval, 
tur Teleshop ta sera: 

dialuna 24 di februari 2020 

E kiosk na Airport y e Contact 
Center ta keda duna servicio orario 
normaf. 

^ SETAR 

Creando Conexion 


E siguiente paso lo ta pa sinta na mesa p’asina analisa ki lo t’e 
mihor manera pa introduci un ley di proteccion pa nos Flora y 
Fauna. Lo bay sinta cu expertonan riba e area di Flora y Fauna, 
pero tambe lo reuni cu diferente piscador p’asina scucha nan pre- 
ocupacion y posibel solucion, semper pensando riba e beneficio 
general. 

Un cos ta sigur, cu e piscadornan tabata masha rabia, ora cu 
Guardacosta a anuncia cu ya nan lo no ta tolerante mas y lo cum- 
insa cu nan controlnan. Esaki a pone Minister Chris Romero di- 
cidi pa pospone e control aki, pasobra e piscadornan lo a lanta 
contra su persona, kende semper a bisa di ta Pro-Piscador. 



GoeiffiNO 


PASENSHI, OBSERVACION 

Y DEDICACION 

ta e instrumentonan 
esencial di un 
bon piscado. 


' 4 - 




HlNliTtR Dl TRANSPtiftTt. 
rOMUNirACtON V ^FfTOR PRIMAIHO 

Di Qcuerdo cu City Inspector 


No ta permiti pa grill 
riba ruta di parade dl 
Carnaval na San Nkolas 
y tampoco na Playa 



SEGUN Robby Rosel, vocero di Bureau City 
Inspector ta splica cu no ta permiti pa uza grill 
riba e ruta di Carnaval, cu ta tereno publico. 
Mirando cu kisas tin hende cu lo ta pensa di 
uza grill riba ruta di Carnaval nos kier a pone 
na nan conocemento cu no ta permiti esaki pa 
motibo cu e carbon, cu ta daña nos medio ambi- 
ente. Esaki por laga sushi atras di carbon. 

Si bo kier grill durante di e parade por fabor 
usa un grill di gas no di carbon. Den nomber di 
BCI y DIP nan ta spera di haya cooperacion di 
nos mirones Carnavalistanan. 

Y por ultimo BCI kier a bolbe recorda cada uno 
cu a haya un kavel of cu ta riha e ruta di Carna- 
val pa por fahor no uza palet corda semper cu 
nos mester mantene nos Carnaval bunita. 

No ta permiti pa corta mata ni uza carton riba 
ruta. 

Den nomber di nan di Bureau City Inspector 
nan kier a desea henter pueblo di Aruba un du- 
shi Carnaval. 


Johns®n 

nokiry services 


AUCTION 
THURSDAY 
MARCH 26, 2020 


On Thursday March 26, 2020, at 11 AM, at the Conference 
Room of the Chamber of Commerce, Aruba, will be 
auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

POS ABOU 54 

standing on a parcel of public land, 666 m2 in size, situated 
at Pos Abou in Aruba, locally recorded as First Division 
Section K number 2066. 

The lease rights expire on February 17, 2053. 

Starting bid: Afi. 314.200,-- 

A private bid can be submitted until March 12, 2020, 5 PM. 


AUCTiON NOTARY: T.R. JOHNSON 

The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 
Seller has the right to not accept any bid, at his sole discretion. 
The auction may be stopped or postponed at any time. 

Each bidder must be able to submit a bankguarantee issued by 
a reputable bank in Aruba to the amount of the highest bid 
increased with an amount equal to the auction costs. 


WWW.JOHNSONNOTARY.COM 

Unidad Motorisa a detene 11 chofer, 
manehando bao di influencia 





DESPUES di Parada di Luz San 
Nicolas y na puntonan strategico Uni- 
dad Motorisa di Polis a eherce su con- 
trolnan. 

Un total di 11 detencion a ser haci di 
choferan cu ta maneha auto bou in- 
fluencia di cual 1 chofer su rijbewijs a 
wordo kita. 

Cuerpo Policial ta keda conseha pa si 
bo ta pensa di bebe alcohol haci uso di 
bo AMIGODIDI, pasobra controlnan 
di nan Unidad Motorisa lo continua 
despues di cada evenemento di Car- 
naval. 

Sideliners a parlicipa den 
Carnaval 66 cv Arvba Bank 

Durante e Kavel Decoration Contest 





EN conexión cu su di 95 aniversario, Aruba Bank 
a anuncia su kavel decoration contest. E banco co- 
mercial pionero a invita comunidad pa uni n’e gran 
celebracion aki, dor di participa den nan “Kavel 
Decoration Contest”. 

Meta di e contest ta pa promove nos cultura y crea 
unión den pueblo. Numeroso famia y amistad a uni 
y a demostra nan creatividad durante e periodo di 
Carnaval 66, cu e logo di Aruba Bank celebrando 
95 aña riba nan trailer. 

E trailer ganador a bay pa Kavel 13 (Famia An- 
gela), na di dos lugar a keda Kavel 67 (Famia Wil- 
lems) y na di tercer lugar a keda Kavel 70 (Famia 
Maduro) 

Palabra di pabien ta bay un biaha mas na tur per- 
sona cu a participa cu nan trailer dorna den e Kavel 
Decoration Contest. 

Hoben bou mfluencia a dal auto kibra 





DIABIERNA madruga algo prome cu 3 or a sosode 
accidente riba caminda grandi di Savaneta na altura 
di Iceberg. Chauffeur di Hyundai Accent no a reaciona 
na tempo dal tras di un Jeep. 

E hoben na stuur no por a mustra Polis su rijbewijs y 
tabata mustra bou influencia. 

Polis a devia traflco mientras tabata warda unidad di 
traflco bin e sitio di accidente pa test e chauffeur. 

Polis a detene e hoben despues di a supla riba e limite. 
Amiganan den auto a bira emocional p’e detencion. 

Un discusion a cuminsa cu a caba den agrecion. Polis 
a separa nan y detene e hoben agresor. Ambos, pues e 
amiga y chauffeur a keda transporta pa Warda di Polis. 

Un total di 31 detencion a ser haci 
den Parada di Luz na San Nicolas 



DIAHUEBS anochi pa 8:00, SMAC conhuntamente 
cu Cuerpo Policial a duna inicio n’e Parada di Luz na 
San Nicolas. Tabata tin 9 grupo y mas o menos 4000 
participante. Polis a conta cu 160 personal riba pia. 
Diferente Departamento di Cuerpo Policial a traha 
hunto e.o. Polis Uniforma, ME, Motor Unit, K-9 , Mo- 
biel Commando, Departamento di Recherche, Person- 
al Administrativo y nan Commando Kamer. Tamhe a 
participa personal di CEA. 

Pa 00:35 e cabez a yega Joe Laveist y pa 1:50 madru- 
ga, e parada a yega su final. 

E aña aki Polis a conta cu 31 detencion. Aña 2019 ta- 
batin 16 detencion, loke nifica cu e aña aki tabatin do- 
bel. 

Fuera di tin di nan bao di infiuencia di alcohol, tabatin 
entre nan droga, a haya algun cu arma. Loke tambe a 
hala atencion ta, cu hasta un mama y su yiu muher a 
keda deteni e biaha aki. 


A\ 

VbJMahnta 


Nos c-mail: 

11 ot 

icia@aweniainta.coni 

Tel; 583-1400 

Chauffeur burachi a sali di bar, derechito pa cel 





ALGUN minuut prome cu 4’or di ayera madruga 
a sosode un accidente cu tiki daño material net di- 
lanti Dream House Bar & Restaurant. Un homber 
cu a caba di disfruta su anochi den e bar, a sali 
drenta su pickup, reverse bay dal den un auto 
staciona band’i caminda. 

Polis a presenta ora a sospecha cu e homber tabata 
stuur bou influencia. Nan a pone supla y el a test 
riba di 850 jig/L, e limite ta rond di 200 gg/L. A 
detene y a transport’e pa Warda di Polis. Kier men 
e ta sali for di un bar, derechito pa un cel di Polis. 

Lion Carla Martinus 
y Aruba One Happy 
Island Lions Club a 
haya reconocimento 
como VOTY 2019 




DURANTE luna di december ultimo a tuma 
lugar e evento di VOTY 2019, “Volunteer Of 
The Year 2019” organisa pa Cede Aruba. Sra. 
Carla Martinus miembro di Aruba One Happy 
Island Lions Club pa su trabao boluntario so- 
bresaliente a ricibi un plakaat como Boluntario 
di Aña 2019, igualmente Aruba One Happy Is- 
land Lions Club a ricibi un reconocimento como 
club di servicio boluntario di 2019. 

Siman pasa durante un evento special di Aruba 
OHIL a otorga e reconocimento na Fellow Lions 
Carla Martinus cual a wordo entrega pa Imme- 
diate Past President Fellow Lion Andy Curiél y 
na su turno Fellow Lions Carla a entrega Presi- 
dent Fellow Lion Junior Arends e premio ricibi 
como club boluntario di 2019. 

Un pabien na Carla Martinus y na tur miem- 
bro di Aruba One Happy Island Lions Club cu 
e bunita reconocimentonan cual sigur ta moti- 
vacion pa sigui haci trabaonan boluntario na 
bienestar di nos comunidad. 

Despues di e ceremonia di instalacion di miem- 
bro nobo Fellow Lion Clarette Quandus, recon- 
ocimentonan na sra. Alejandrina Hassell-Hen- 
riquez, Andy Curiél, Carla Martinus, Geraldina 
Frank y club a sigui un rato ameno cu anima- 
cion di Massive Brassband cual a presenta di 
sorpresa pa tur esnan presente. 

Un bunita actividad pa cual ta gradici The Cha- 
pel Restaurant pa nan servicio y tur miembro y 
invitadonan pa a asisti n’e evento special aki. 

Premier Evelyn Wever-Croes: 

Aruba le bin cu velacien 
digilal selamenle si e la safe 



Gobierno diAruba 


RECIENTEMENTE Parlamentario di AVP, mr. drs. 
Arthur Dowers a cuestiona decision di 6 luna pasa di Go- 
bierno pa Aruba pa bay over na votacion digital ya pa e 
siguiente eleccion. Gobierno a anuncia esaki na augustus 
aña pasa. Mes momento Gobierno a informa Parlamento 
y a invita Parlamento pa duna su pensamento riba esaki. 
Sinembargo oposicion a keda 6 luna keto y awor kier bruha 
tera y sembra panico. 

“Piensa el ladron que todos son de su condicion”, ta un di- 
cho na Spaño cu ta pas net hon pa Parlamento Dowers cu 
su hruhamento di tera atrohe. Riha esaki Premier Evelyn 
Wever-Croes a reacciona breve y a bisa cu e ta bay pidi 
expertonan pa duna mas informacion riba e tema, pasobra 
e mes no ta envolvi den esaki. E ta den man di expertonan 
cu ta traha na forma transparente y integro. 

Premier a recorda si cu e decision pa hay over na votacion 
digital ta pa garantisa transparencia y pa evita cualkier 
tipo di fraude, pues si tin un duda den e sistema, e no lo 
bay dor. 



Tambe Premier a recorda tur hende cu locual a conduci 
n’e proposicion aki ta hustamente e metemento politico pa 
partido AVP den eleccion 2017. 

Tempo cu Dowers tahata Minister, e tahata menasa autori- 
dadnan electoral cu e lo prohibi Polis mantene orden si nan 
no haci locual partido AVP kier. 

Tamhe ta importante pa recorda tur hende cu partido AVP 
a haci maluso di informacion priva di ambtenaar pa manda 
carta politico di e partido, violando asina un cantidad di 
ley. Esaki y mas ta expone den un raport cu Premier a en- 
trega na Parlamento na augustus di aña pasa, informando 
Parlamento di e cambionan proponi. 

“Nos lo no bay over na ningun sistema cu por duna espacio 
pa fraude, ni hacking. Pero nos lo no sigui cu e sistema 
tampoco cu partido AVP a ahusa y maluza durante cu nan 
tabata den Gobierno. 

Pueblo di Aruba merece un procedura electoral transpar- 
ente y integro y nos lo brinda pueblo esey, sea ta digital 
of manual of un combinacion di ambos”, Premier Evelyn 
Wever-Croes a duna di conoce. 

Durante evento anual pa su ekipo 

Aruba Tounsm Authonty a reconoce 3 empleado, 

kendenan a sobresali den 2019 



E ekipo di Aruba Tourism Authority ta consisti di un 
grupo grandi di profesional, cu hunto ta traha duro 
p’asina por cumpli cu e compromiso cu cada un di nan 
tin cu nos dushi isla. P’e prestacion di cada empleado 
por ta uno optimal, e ambiente di trabou mester ta 
uno hopi ameno y saludabel pa traha aden, mirando e 
tempo y dedicacion cu e trabou ta rekeri. 

Pa yuda mantene y fortalece e union y e ambiente di 
famia entre empleadonan, A.T.A. ta organisa anual- 
mente un dia di Team Building. 

E evento sigur tabata un dia special p’e ekipo din- 
amico aki, cual a yuda fortifica e sentido di traha den 
ekipo. Durante e dia ameno aki, coleganan di A.T.A. a 
participa den diferente wega deportivo riba nos bunita 
playa di Rodgers Beach. 

Aruba Tourism Authority sigur ta aprecia y alabes ta 
reconoce e esfuerso y determinacion cu cada empleado 
tin pa cu nan trabou. 

Den cuadro cu esaki, durante 2019 A.T.A. a inicia 
cu un programa cu ta hiba e nomber di Hi-Fives. E 
programa ta uno interno di A.T.A. cual ta permiti tur 
empleado pa duna reconocimento y merito na nan co- 
leganan pa diferente accion cumpli. E programa di Hi- 
Fives ta mara n’e balornan cu A.T.A. ta haya impor- 
tante. 

Durante atardi, a saca e ganadonan pa loke ta trata 


e programa di reconocimiento. Despues cu a registra 
un total di 212 Hi-Fives den 2019, e ganador absoluto 
a resulta di ta Raul Piar, kende a haya mas hopi feed- 
back positivo, compliment y reconocimento for di su 
coleganan di Aruba Tourism Authority. 

Jerusha Rasmijn t’e di dos persona cu a ricibi hopi 
feedback positivo durante ultimo aña for di coleganan 
y tambe a ricibi su merecido reconocimento. 

Ademas Jerusha Rasmijn a cumpli 30 aña de servicio 
na Aruba Tourism Authority recientemente. Algo cu 
A.T.A. lo conmemora na su debido momento durante 
e aña aki. 

E di 3 persona cu a ricibi reconocimento tabata Dian- 
tha Boekhouwer, kende tambe a ricibi hopi reconoci- 
mento di coleganan pa tur su esfuerso y dedicacion cu 
el a exhibi durante ultimo aña. 

Di e forma aki, Aruba Tourism Authority ta yuda na 
percura cu cada empleado por sinti nan mes honra, y 
na final presta e mihor di nan y alabes ta yuda na en- 
grandece e lace di famia entre empleadonan di A.T.A., 
cual na final di dia lo refieha den un manera positivo 
den e trabou, tarea grandi, y compromiso cu Aruba 
Tourism Authority tin cu nos dushi isla di Aruba. 

Un pabien y danki di curason na specialmente e tres 
empleadonan cu a sobresali den 2019! 

RAIZ: 

Migracion na Aruba 

(Parti II) 



MIGRACION ta afectando Aruba of no? Den e ar- 
ticulo anterior a analisa brevemente e factornan cu ta 
hunga un rol importante ora ta trata migracion. 

E “push” factornan pa un persona emigra for di su pais 
di origen, no ta den man di e pais “nobo”, manera nos 
por mira si nos tuma Venezuela como ehempel. Locual 
ta importante pa analisa ta kico lo por t’e “pull” factor- 
nan cu ta haci Aruba asina atractivo pa personanan 
cu kier laga nan pais di origin pa inmigra na un pais 
“nobo”. 

Si tuma na cuenta cu e salario minimo na Venezuela ta 
wordo calcula riba US $ 6.00 pa luna y e placa rekeri pa 
por tin un bida sostenibel ta por lo menos US$300.00 + 
mensual, ta comprendibel dicon un manera Aruba ta 
un opcion asina atractivo. 

Ademas, por conta cu e posibilidad di un bon calidad 
di educacion (practicamente por nada) compara cu otro 
paisnan. 


Aruba tin leerplicht cual ta encera cu un mucha, legal 
of no, tin e obligacion pa wordo inscribi p’asina e por 
haña su educacion. 

Algun di e pull-factornan cu ta haci Aruba asina intere- 
sante p’esnan cu kier bin biba y traha akinan: 

Tin famia y amigonan bibando na Aruba caba, cu ta 
dispuesto pa paga pasashi y/of placa di entrada y cu por 
brinda nan parientenan un lugar pa keda; esaki ta cay 
bou di e teorianan di “chain migration” . 

E mesun famia y amigonan aki hopi biaha ta pidi pa 
extencion di estadia pa nan “bishitante” por keda mas 
largo, sea p’e persona aki por busca un trabou, of p’e 
sigui traha mas largo — mayoria di biaha ilegalmente. 
Facilidad pa haña trabou den sector priva — na unda 
doñonan di trabou ta ansioso pa emplea “cheap” labour 
pa tene gastonan abou, hopi biaha bou di e argumento 
cu nan no por haña Arubiano pa traha y p’esey no ta 
importa nan si e persona contrata ta legal of no. 

Nos maneho actual di admision di stranhero ainda no 
tin e capacidad pa por preveni manipulacion cu e per- 
misonan : p.e. ta haci peticionnan pa empleado/a domes- 
tico y no tin control ora e empleado/a aki bay traha den 
bar of construccion. 

E mesun personanan aki ta wordo permiti pa bolbe 
haci peticion pa permiso, ya cu nos sistema di maneho 
no ta procesa esnan cu a keda ilegal of cu a mal uza nan 
permiso. 

Dor di e maneho di admision di stranhero actual, (entre 
nan maneho di DP) desicionnan ta wordo basa ariba 
declaracionnan di doñonan di trabou y tin biaha has- 
ta ariba declaracionnan di e ilegalnan mes. Dor cu no 
tin un maneho di manpowerplanning stipula cu ta basa 
riba investigacionnan real y obhetivo, ta maneha e de- 
partamento aki basa riba informacion ricibi y no hecho- 
nan investiga. 

E maneho di admision di stranhero actual ta draai riba 
emocion, p.e. e reunificacion familiar amplio cu no ta 
tene cuenta cu e reunficacionnan aki solamente mester 
conta pa casa y yiunan y no pa tur e bandanan di famia. 

Cifranan di Centraal Bureau voor de Statistiek y Cen- 
so ta mustra claramente cu Aruba su poblacion ta be- 
heciendo. Un maneho dirigi riba cheap labor y no riba 
Kennis Economie, ta trece cune cu stranheronan di 
edad medio tambe ta wordo otorga permiso, poniendo 
asina mas presion riba nos instancianan y Gobierno. 
Enbes di concentra riba nos propio mucha y hobennan 
y prepara nan pa subi e mercado laboral, ta prefera di 
keda importa trahador di afo bou di e pretexto cu Aruba 
mester di nan. 


E facilidad pa manda placa pa exterior sin ningun res- 
triccion of control . Tur e instancianan cu ta facilita 
esaki, no ta wordo controla y e personanan por manda 
cuanto placa cu nan ta desea, sea cual sea e origen di e 
placa. 

Dor di falta di informacion concreto riba esnan cu tin un 
antecedente criminal . criminalnan sa cu dor di drenta 
na un forma clandestino nan por “integra” na Aruba 
facilmente trahando ilegalmente. 

Companianan no ta haci ningun screening di e perso- 
nanan en cuestion. 

Falta di control debido na costa : Y esnan cu a wordo de- 
porta caba sa bon cu e falta di control aki t’e porta habri 
pa nan drenta. Un boca ta bisa otro y asina e forma aki 
ta bira sumamente popular pa tur esnan cu no tin e 
placa suficiente pa drenta Aruba via airport y mustra 
nan placa di estadia. 

Dor cu no tin e maneho mas al estilo Swiss Model . e 
inmigrante por keda infinitamente na Aruba, sigui pidi 
permiso, keda wordo nenga, sigui traha y despues haña 
porfin su tan spera permiso sin cu a tene na cuenta tur 
su añanan di ilegalidad. 

E asunto di pidimento di Asilo y e hecho cu no tin un 
Centro di Asilo na unda e personanan aki por keda te 
dia cu ta dicidi riba nan peticion. Pa sobrebibi nan ta 
bay traha ilegalmente, manda placa afor, y warda te 
ora lunasnan bira añas pa nan haña un contesta. 

Nos leynan no ta protege nos trahadornan local . Esaki 
ta trece cune cu hopi compania ta emplea hendenan di 
nan propio origen. 

E sancionnan p’e dunandornan di trabou na ilegalnan 
ta hopi abou. Como e dunadornan di trabou sa esaki, 
nan no ta worry pa paga e boet, pasobra nan ta gana 
mas dor di no paga e belastingnan pa cu e trahador ile- 
gal ey. 

E lista aki ta djis duna un par di ehempel con grandi e 
pull-factornan ta cu ta habri e fluho di inmigrantenan 
pa nos isla. 

RAIZ ta di opinion cu mester a cambia leynan dia bieu 
pa por controla e situacion cu ta sigui bay for di man. 
Den parti 3 nos lo sigui elabora mas riba e topico di in- 
migracion y su consecuencianan pa nos pais Aruba. 

Dama bebi ta bolter cu auto na Boegoeroei 

DIABIERNA algo pasa di 2or di 
madruga un auto biniendo di Shaba bay- 
endo Noord a accidenta riba e rotonde di 
Boegoeroei. Parce e chauffeur prome cu 
el a yega e rotonde di Fermin’s Bar a bru- 
ha di caminda y bira na su banda links 
y perde control y bolter cu e auto riba e 
rotonde. 

Den prome instante a papia cu tin her- 
ido y pega den e auto. Polis a presenta 
y tabatin dos dama den e auto. E chauf- 
feur na prome instante a bisa cu e no sa 
bebe y despues a resulta cu el a surpasa e 
limite di alcohol. E1 a keda deteni mesora 
y transporta pa Warda di Polis. 

Su amiga a busca un lift y a bandona 
sitio. Ningun hende a resulta herida. E 
auto marca Hyundai i 10 nr A- 55007 ta- 
bata 4 wiel pa laira. Mirando cu el a keda 
casi riba caminda, a pidi takelwagen pa 
move e auto mesora. 



Awe diasabm por paga impuesto di 
vehiculo di motor di aña 2020 

Acudi no oficino principal na Camacuri 


DEPARTAMENTO di Impuesto ta participa na 
tur cliente cu mester paga impuesto di vehiculo di mo- 
tor di aña 2020, cu su seccion di Servicio di Caha na 
oficina principal na Camacuri, lo ta habri awe diasa- 
bra dia 22 di februari pa brinda extra servicio. E orario 
di servicio ta: 9:00 am — 12:00 pm. 

Riba diasabra lo brinda e siguiente servicionan: 

1. Por paga impuesto di vehiculo di motor of otro tipo 
di impuesto. 2. Registra auto. 3. Entrega plach’i num- 
ber di auto cu no ta den uzo. 4. Busca recibo (esnan cu 
a paga via banco). 


Mester remarca cu no por haci pago di permiso di DI- 
MAS. E servicio riba diasabra ta unicamente pa haci 
pago di impuesto. 

Ultimo dia pa haci pago di impuesto di vehiculo di mo- 
tor di por lo menos e prome mita di aña 2020, ta 28 di 
februari 2020. 

Mirando cu esaki ta un temporada druk, Departamen- 
to di Impuesto ta haci un apelacion na tur cliente pa 
probecha y haci uzo di e posibilidad pa paga online of 
di e servicio extra aki cu ta wordo ofreci awe diasabra 
y pa no warda te na ultimo. 

Despues di a tende cu cos a caba, 

Homber a bira furioso 



DIAHUEBS madruga Polis a bay un di 
e establecimento situa riba Linear Park, 
unda lo tabatin un problema di pareha. 
Pues esaki tabata e prome biaha cu Polis a 
papia cu esnan envolvi. 

Nan lo a keda di bandona e sitio, manera 
Polis a palabra cu nan. 

Manera cu Polis a bira e skina, problema a 
start cu tiramento di boter. E problema ta- 
bata un problema di pareha, unda cu segun 
a compronde e dama lo no ta desea di tin 
nada mas cu e homber. 

Polis e momento cu nan a regresa mesora a 
bay over na detene e homber. Den auto di e 
homber lo tabatin un of mas cacho chikito. 
Polisnan a saca e cachonan. 

Un poco mas leu Polis a topa cu famia di e 
dama, pero aparentemente nan lo no tabata 
kier a haci denuncia contra e homber. 

Guaido después di un aña 
cu e titulo "Presidente 
Autoproclamado" 

Análisis haci pa Gregorio Wolff 

ANA pasa, 23 januari,riba un plaza di un bario di hende 
bon para, e meneer aki a autoproclama su mes como Presi- 
dente di Venezuela. Un titulo of acto hamas conoci den 
hurisprudencia di derechonan internacional. Algo nobo cu 
no ta conoci y cual ta dificil pa ricibi algun reconocimento 
huridico. Dejure e ta solamente un balor sentimental, pero 
grandi, después cu USA a reconoce e autoproclamación di 
Guaido como Presidente di Venezuela. 

A sigui mas reconocimento di paisnan den hemisferio 
America, di e Grupo di Lima, di paisnan na Europa y otro 
partinan di mundo. 

Pero e reconocimento tabata pa Guaido ta Presidente in- 
terino o Presidente encargado y dentro di un luna Guaido 
mester convoca elección pa Presidente di Venezuela nobo. E 
no tabatin e poder y elección no a tuma lugar nunca. 

Reconocimento di mayoria di paisnan ta dualistico, 
por bisa contradictorio 

Un parti grandi di e paisnan cu, ban bisa, a reconoce Guai- 
do, mayoria, a haci’e den un forma cu por ser mira como 
dualistico, manera t’e caso di e paisnan Europeo, entre nan 
Hulanda. E reconocimento di Guaido ta un reconocimento 
di e politica di Guaido pa trece mas “democracia”, ora e yega 
na presidencia. 

Pero na mesun momento nan ta reconoce Nicolaas Maduro 
como Presidente, pasobra su Gobierno tin control riba Polis 
y riba militarnan, riba fronteranan, riba trafico cu ta drenta 
y sali na Venezuela, etc.. Esaki, derechonan internacional 
ta bisa tambe. 

E lider di e gobernación di un pais tin podernan segun Ley- 
nan Internacional y por firma tratadonan. Como 30 pais a 
reconoce Guaido politicamente, pero nan a sigui mantene 
nan Embahada na Caracas y Gobierno Maduro-Venezuela 
tin su Embahada y Consulnan n’e paisnan ey. Por bisa un 
reconocimento contradictorio. 

Varios pais Europeo a bisa cu reconocimento di Guaido 
tambe ta pa pone presión riba Presidente Maduro pa trece 
un cambio politico y mehora e situación humanitario, cual 
ta consecuencia di e sancionnan Mericano. 

UN (Nacionnan Uni) no ta reconoce Guaido 

Aña pasa na januari Guaido a manda un peticion na UN 
pa accionnan di ayudo humanitario na Venezuela. E1 a rici- 
bi un contesta di Secretario General, Antonio Guterres di 
UN, cu UN ta coopera solamente cu un Gobierno reconoci di 
Venezuela y dirigi pa Presidente Maduro. UN ta dispuesto 
pa aumenta su actividadnan di ayudo humanitario na Ven- 
ezula, sinembargo UN mester di e aprobación y cooperación 
di Gobierno Maduro. 

Pues no tin reconocimento pa Guaido na UN 

Y Nicolaas Maduro ta keda e Presidente legitimo di Ven- 
ezuela. Maduro ta representa e estado cerca organonan in- 


ternacional y por pidi ayudo y asistencia di un otro paisnan. 
Profesornan riba derechonan internacional ta bisa esaki. 
Pues Guaido no por ser reconoci como e lider legitimo di 
Venezuela. 

Tambe nan ta bisa cu Merca tin otro criterionan cu ta desvia 
di derechonan internacional, sigur ora ta combeni Merca. 
Pues e reconocimento dualistico di Guaido na hopi pais por 
ser considera contradictorio, ta reconoce su lucha politico, 
pero ta sigui reconoce Maduro como e Presidente di Ven- 
ezuela. 

Spaña a cumpra “Gato en Saco” 

Un hecho palpabel a sosode algun dia pasa na Spaña, un 
Ministro a bay papia cu Guaido y otro Ministro a bay papia 
cu Delcy Rodriquez, Vice Presidente di Venezuela. Den tur 
esey e Prome-Ministro di Spaña, Sánchez a yama Guaido 
un “lider di oposición na Venezuela”. Nada di Presidente 
of Presidente Interino of Presidente Encargado, manera ta- 
bata e caso na jan/feb 2019. Spaña tabata e prome pais cu 
a reconoce Guaido na jan 2019 y otro paisnan na Europa a 
sigui Spaña, cu excepción di Italia. 

Comentaristanan na Spaña a bisa cu e caso di Guaido ta 
indica cu na 2019, mundo politico na Spaña a cumpra “gato 
en saco”, 

Nan ta bisa cu ta evidente cu Guaido después di un aña no 
a cumpli cu ningun di su promesa y accionnan. Leu di trece 
soluciónnan, claramente Guaido a demostra di ta inutil, a 
perde su apoyo di pueblo y politicamente na Venezuela, un 
parti di oposición no kier e mas como Presidente di Asam- 
blea Nacional. 

Mientras Maduro ta mas fuerte cu nunca como Presidente. 
Aserca e actonan coruptivo di Guaido ta creciendo. 

Ta sali for di pais na un forma ilegal: A keda comproba cu 
e tin lasonan fuerte cu e organización paramilitar Colom- 
biano, cual su actividad mayor ta cocaina, cu e nomber “Los 
Rastrojos”, cual organización ta percura pa Guaido sali ile- 
gal for di Venezuela y drenta Colombia. 

Den un video, claramente por wak con su siguidornan di su 
partido Voluntad Popular 

yama Guarimberos t’e autornan di sende na candela e ca- 
mionnan cu Ayudo Humanitario 

riba e brug entre Venezuela y Colombia y Guaido a tira cul- 
pa riba Presidente Maduro. 

A saca declaracion cu tin un golpe di estado na Base Eéreo 
La Carlota, mientras cu 

ta riba e autopista dilanti di e base militar e tabata grita cu 
un dozijn di militar su tras. 

Su tata a cumpra un compañia grandi di taxi na Spaña, 
cu placa di Venezuela. Ta biaha cu nomber falso pa drenta 
Venezuela. 

Ta sali na cla actonan coruptivo di personanan rond di dje 
den desfalconan biyonario, den cual ta inclui tambe Gi- 
uliani, abogado di Trump. Tin mas actonan di su persona, 
cualnan no por mira claridad di dia. 

No a ser confirma cu tin un cambio di posición di Gobierno 
di Spaña, encuanto a Guaido cual cambio sigur lo tin un 
repercusión pa otro paisnan di EU (Europa Uni). Maske tur 
hende sa cu hopi biaha politica internacional y global di EU 
ta ser dicta na USA. 

»> 

Sancion y malinformacionnan di Merca contra Ven- 
ezuela 

E sancionnan di Merca contra Venezuela ta teribel y tin un 
impacto grandi riba e población di Venezuela. Cada biaha 
tin mas sanción cual ta haci e situación humanitaria mas 
pio. 

E sancionnan aki ta ilegal segun organismonan internacio- 
nal. E base di e sancionnan aki segun Merca ta cu Maduro 
ta un usurpador, un tirano, un dictador, tur cos malo cu 
nan por pensa y mester bin “Regime Change=Cambio di 
Gobierno”. 

Pero e realidad ta otro, e Gobierno Chavista di Venezudela 
tin otro ideologia pa goberna Venezuela compara cu Merca. 
Tur hende cu dos placa di tino sa cu Merca ta tras di e petr- 
oli Venezolano. 

Ex Ministro Bolton como parti di Gobierno Trump, na febr. 
2019, a bisa “cu e petroli den suelo di Venezuela ta di Merca 
y ta companianan Mericano mester explore. Pero Presiden- 
te Maduro ta den nan caminda y e mester move djey. 
Esnan cu ta sigui politica Internacional sa cu petroli tabata 
e motibo, p’e invasión di Libya y matamento di su Presidente 
Quadafi, p’e invasión di Irak y matamento di su Presidente 
Sadam Hussein, metemento di Merca den Syria, unda poco 
dia pasa, si poco dia pasa, Presidente di Merca a bisa cu e 
petroli den suelo di Syria ta di Merca y Gobierno ta bay pidi 
companianan Mericano pa explore. 

Merca ta campeon pa desvia di e realidad y trece argumen- 
tonan falso, despues hopi medio di comunicacion sigur na 
Merca ta ripiti nan. 

Eleccion di Maduro na 2018 ta otro información maligno di 
Merca contra e hecho cu Maduro a keda legalmente eligi 
Presidente di Venezuela. 

Na 2016 tabatin un acuerdo pa busca un salida p’e problema 
na Venezuela. Entre Gobierno di Venezuela y Oposición, na 
Rep Dominicano, bao auspicio di Zapatero, ex Prome Minis- 
tro di Spaña. A yega na un acuerdo e.o. pa elección adelanta. 
Dia 7 februari 2018 tabata e dia grandi pa firma e acuerdo, 
pero oposicion no a presenta pa firma e acuerdo. Gobierno 
di Venezuela a dal bay cu e acuerdo di elección adelanta, un 
parti di oposición a bay elección (Henri Falcon) y Maduro a 
keda eligi como Presidente. No tin nada ilegal. 

E sancionnan ta hopi pisa y tin hopi scarcedad di alimento, 
di remedi y di hopi cos esencial p’e pueblo di Venezuela. 

E perdidanan dor di e sancionnan Mericano ta ser calcula 
na 116.000 miyon di dólar. 

Gobierno di Venezuela ta calcula cu 116.000 miyon di dó- 
lar, e sancionnan di Merca a causa Venezuela. Esaki ta 
basa riba activa y depositonan den banconan stranhero di 
companianan Venezolano. Manera ta conoci cu Merca a coy 
Citgo y pase p’e gruponan rond di Guaido na Merca. Citgo 
ta un filial di PDVSA, e compania estatal Venezolano, na 
USA, na cual pais e tin 3 refineria y ta sumistra como 1000 
gas-stations. 

Cu e suma di 116 biyon dólar, Venezuela por cumpra cum- 
inda, remedi, simia y otro productonan pa agricultura, tec- 
nologia, articulonan di consumo y otro articulonan necesa- 
rio pa pueblo, durante varios aña. 

Esey t’e motibo tambe cu Venezuela a bay Corte Penal In- 


ternacional y otro instancianan pa demanda Merca. 
Venezuela ta bisa cu e medidanan ta contra e económia di 
Venezuela y tin un meta politico pa provoca un “Regime 
Change=Cambio di Gobierno” 

Sancionnan di Merca tin repercusion pa hopi pais, 
Aruba a haya skop 

Pa tur hende ta bisto cu e sancionnan Mericano a percura 
p’e refinerianan di Aruba y na Corsou no por funciona mas 
cu petroli di Venezuela. Na Corsou, e sancionnan pisa con- 
tra PDVSA ta haci cu no por sigui maneha e refineria. 

Na Aruba e deal di Citgo cu Gobierno di Aruba a yega su fin. 
Merca a coy Citgo y pasa Citgo den man di Guaido, pero e 
petroli pisa di Orinoco cual ta destina pa ser trata na Aruba 
su refineria ta di Gobierno di Maduro. Bo por bisa. Nos a 
keda perhudica cu e sancionnan di Merca y consecuente- 
mente nos ta sera frontera cu Venezuela. 

E siman aki 1-er Ministro Wever-Croes masha rabia a bisa 
cu Citgo su plan ta di “wind down”=baha actividadnan com- 
pleto y bay di Aruba. 

Nos 1-er Ministro no a duna un splicacion corecto di e situa- 
cion. Algun aña atras su partido como oposicion cu tur ra- 
zon a aproba e plan nr 1 di Citgo p’e refineria upgrade e 
crudo pisa di Orinoco den Light Crude. 

Awor Citgo ta bin cu otro plan, nr 2, di “wind down” y bay 
di Aruba. E splicacion mester ta cu Plan nr 1 tabata tempo 
cu Citgo tabata di PDVSA, di Gobierno Maduro, Venezuela. 
Plan nr 2 ta awor di e Citgo den man di Guaido, Wine Down 
y bay di Aruba mester ser mira manera cu Guaido y Trump 
cada un a dal Aruba un skop. 

Nos ta lesa tambe di e retironan di trahadornan n’e Oil Ter- 
minal di SABA, sigur tin di haber cu e sancionnan contra 
Venezuela. Na Cuba e situacion di energia ta malisimo dor 
di e sancionnan. Na Haiti pueblo a subi caya pa motibo di 
e prijsnan halto di comestible, ya cu e subsidio di produc- 
tonan petrolero di Venezuela ta ser sanciona. 

Igualmente ta sosode na varios pais di Centro-America, E 
productonan petrolero barata di Venezuela di algun aña 
pasa no ta yega mas, aserca Trump a sera su frontera pa 
Centro-Americanonan, tog casi tur e paisnan di Centro- 
America ta apoya e sancionnan di Merca. 

Hortamento formal di fondonan cu ta pertenece na Venezu- 
ela, pero ta na USA. 

Manera menciona prome, como 116 biyon dolar tin wanta 
serca Gobierno di USA y den otro institucionnan financiera 
na USA y na mundo, dor di e sancionnan. 

Djacanan sabi semper ta busca tur forma pa haci bon uzo di 
e placa aki, pa mi no bisa “roba”. Actualmente tin investiga- 
cion pisa na Europa riba hendenan cu ta rondona Guaido. 
Su famia, su amigonan di su partido Voluntad Popular, su 
conseheronan financiero y tambe funcionarionan di Gobi- 
erno di Trump. 

E persona envolvi t’e abogado di Trump, Giuliani. 

E corant Heraldo y CNN-Spaño ta siguiendo tur cos di ser- 
ca. Hasta por mira un entrevista riba video cu Guaido, unda 
riba preguntanan clave e ta bira gago, wak ariba, wak abao, 
wak banda drechi, wak banda robes y no por contesta dre- 
chi. Hende cu dos placa di sinti por conclui cu e ta diki-diki 
envolvi. 

Clarette Quandus instala como miembro 
di Aruba One Happy Island Lions Club 

SIMAN pasa durante un evento special Directiva y 
Miembronan di Aruba One Happy Island Lions Club 
cu sumo placer a yama bon bini na sra. Clarette Ange- 
line Quandus. 

Fellow Lion Clarette Quandus a wordo instala pa 
Presidente Fellow Lion, Junior Arends, kende porci- 
erto t’e sponsoring Lions. 

PDG Fellow Lion Doris Lacle de Eugenio a asisti du- 
rante e ceremonia di instalacion. 

Fellow Lion Clarette Quandus ta un funcionario pu- 
blico y tin talentonan artisto como poeta y escritora 
di diferente buki. Ta un miembro di Lions Club ta un 
previlegio mirando cu bo ta forma parti e organisacion 
di clubnan di servicio activo mas grandi na mundo, un 
grupo di mas di 1.4 miyon homber y muhernan di mas 
di 48 mil club den 200 pais y areanan geografico rond 
mundo, cual ta dedica na haci un diferencia. 

Como miembro di e organisacion, Fl. Clarette Quandus 
lo yuda nos club yega na esnan den necesidad den nos 
comunidad, experencia y biba e bunita di haci trabao 
boluntario. Ademas e t’e oportunidad pa perfecciona 
liderazgo, comunicacion y abilidadnan organisatorio. 

Como miembro di Lions Club bo lo por desaroya amis- 
tadnan cu ta dura pa bida largo, conoce Lionnan di 
otro skinanan di mundo y contribui cu ideanan cu lo 
yuda contribui n’e necesidadnan di nos comunidad. 

Aruba One Happy Island Lions Club a wordo funda 
dia 16 di juni 2017. Ya pa casi 3 aña caba a bin ta sirbi 
esnan den necesidad den nos comunidad di Aruba, cu 
proyectonan manera e.o. Adoptacion di Plastic Beach, 

Aruba Reef Care Beach Clean-up. 

Aruba One Happy Island Lions Club ta comprometi 
pa haci e trabaonan di servicio incomparabel di Lions 
Club International na nos comunidad. 

Un biaha mas pabien na Fellow Lion Clarette Quan- 
dus, bon bini y hopi exito como miembro di Aruba One 
Happy Island Lions Club. 

Despues a sigui un rato ameno cu animacion sorpresa 
di Massive Brassband. Un danki na The Chapel Res- 
taurant p’e bon servicio. 

Aruba One Happy Island Lions Club a duna 
reconocimento na Alejandrina Hassell-Henriquez 



ARUBA One Happy Island 
Lions Club su proyecto Sonrisa 
di Pasco 2019 a resulta un exi- 
to y e muchanan y nan famia 
a keda masha contento cu e ac- 
tividad aki. 

Nos slogan como club di ser- 
vicio ta “Yuda Nos Yuda Es- 
nan den Comunidad cu ta den 
Necesidad. 

Ta danki na nos colaboradornan 
y especial manera Alejandrina 
“Dientje” Hassell-Henriquez, e 
proyecto a wordo realiza. 

P’e motibo aki den nomber di 
Aruba One Happy Island Li- 
ons Club, su Presidente Fellow 
Lion Junior Arends durante un 
evento special cu presencia di 
miembronan di e organisacion, 
a gradici sra. Alejandrina “Di- 
entje” Hassell- Henriquez pa a 
pone su hogar, tempo y talento 
disponibel p’e proyecto aki por 
a bira un realidad exitoso. 

Na varios ocasion y actividad- 
nan di Aruba One Happy Is- 
land Lions Club, sra. Dientje 
Hassell-Henriquez a bin ta 
duna su cooperacion. 

Comisario encarga cu Activi- 
dadnan di Servicio Fellow 
Lion Doris Lacle de Eugenio a 
haci entrega di e Certificado di 
Aprecio na Alejandrina Has- 
sell- Henriquez den presencia 
tambe di Vice Presidente Fel- 
low Lion Eugene Dubero y Sec- 
retario Fellow Lion Carolina 
Croes. Hopi danki y nos ta sigui 
conta cu e bon cooperacion. 

E fundacion di Santa Cruz y "Maria di Ser'i 
Noka", e prome baby bautisa na Aruba... 


HOPI hende den nos comunidad ta keda ma- 
sha fascina cu e notanan historico aki cu ul- 
timo tempo ta wordo publica den media local. 
Pa nos tur ya ta conoci e iniciativa pa rescata, restaura 
y renoba nos Teatro di Ser’i Noka. Pero hopi ainda no 
ta consciente di e balor historico y cultural rico y suma- 
mente valioso di e area aki. 

Fundacion Go Cultura cu cooperacion excelente 
di Parokia di Santa Cruz ta haciendo tur esfuerzo 
p’e anfiteatro di Ser’i Noka por recobra su promi- 
nencia bek den nos comunidad. Un teatro cu a 
wordo construi pa enrikece nos herencia cultural. 
Awe nos ta enfoka riba e comienso di e bario di Santa 
Cruz y dicon e nomber “Maria” ta asina importante den 
e historia di e bario aki. 



FUNDACION DI SANTA CRUZ 

Publicacionnan historico y tradicion oral ta conta nos 
cu na principio di siglo 16, Cristianismo a yega Aruba 
durante e epoca di colonialismo Spaño riba nos isla. 
Pastornan Catolico cu tabata nabega riba barconan 
Spaño tabata ocupa cu trabao misionario pa converti e 
pueblonan indigena bibando den e colonianan Spaño. 
Ora tabata trata di teritorionan nobo manera Aruba, 
nan tabata manda Indjannan (Caciquenan) converti, 
sabiendo cu esakinan lo gana confiansa di Indjannan di 
nos isla hopi mas liher compara cu si nan manda cual- 
kier otro hende straño. 

Na Aruba esaki tabata relativamente facil, pasobra e 
habitantenan tabata pertenece n’e tribu di e Caique- 
tionan, e mesun tribu cu tabata biba riba tera firme. 



Unabes cu un Indjan asina tabatin algun siguidor, e 
pastoornan tabata bishita e teritorio. 

Leyenda y tradicion oral ta conta cu Cacique Golmir, 
un cacique devoto di e costa cu a converti den Catol- 
ico a yega for di tera firme, Venezuela, cu un gru- 
po di Spaño pa predica y plama e doctrina Cristian. 
Durante su mision, el a encontra cu Cacique Si- 
mas, cacique di e Indjannan Arubano y asina nan a 
huma pipa di paz y Golmir a ofrece Simas varios re- 
galo, entre otro cuchiunan di hero y tambe textil. 
Durante un biahe hopi importante, Cacique Golmir 
hunto cu un sacerdote Catolico y e demas Spañonan a 
yega costa na Savaneta manera ta custumber, pero e 
biaha aki cu un regalo masha special a bordo y aun mas 
grandi cu e otro regalonan: un cruz grandi di palo. 

Un regalo destina pa tur habitante di e isla. E di prome, 
cu lo wordo planta riba Aruba. For di Commandeurs- 
baai nan a marcha bay direccion di e interior di nos 
isla, buscando e curazon di nos isla. Pues e punto 
mas central entre e pueblonan di mas importante cu 
tabata Commandeursbaai cu Piedra Plat y Noord. 
Na momento cu nan a yega n’e lugar cu segun nan 
tabata esun perfecto, pues na pia di Ser’i Noka, nan 
a hisa e cruz di palo y esey ta wordo considera como 
e fundacion y comienso di e pueblo di Santa Cruz. 

Tradicion ta conta con e dia siguiente e prome Santo 
Sacrificio di Misa a wordo conduci na Latin dor di e sac- 
erdote Catolico bao di e cruz recien planta y cu riba e 
dia ey e prome mucha Indjan a wordo bautisa y nan a 
dune e nomber di Maria, Maria di Ser’i Noka. 

Na precisamente e mesun localidad ey, awe nos ta en- 
contra e edificio di Misa Inmaculada Concepcion cu un 
tempo tabata hiba e nomber di “Misa di Santa Maria”. 
E misa a wordo construi na 1852 dor di Pastoor Pau- 
lus di Playa. Pero e parokia mes a wordo funda al- 
rededor di 300 aña despues cu a planta e prome 
cruz, riba diabierna 1 di mei 1863 dor di Pastoor de 
Vries, e prome pastoor di Parokia di Santa Cruz. 

Pa puro casualidad, e prome baby mucha muher cu a 
wordo bautisa den e parokia recien funda aki (4 di mei 
1863), su nomber tambe tabata Maria. Maria Lampe, 
yiu di Joseph Lampe y Elizabeth Vrolijk. 


E OBRA TEATRAL 
“MARIA DI SERT 
NOKA” 

E titulo original 
ta “Mariken van 
Nieumeghen” y ta data 
di alrededor di aña 
1515. E ta un texto Hu- 
landes di Edad Media. 

E protagonista di e obra 
ta biba 7 aña cu Dia- 
bel y despues ta scapa 
milagrosamente. No ta 
conoci for di unda e sto- 
ria ta origina. E obra 
aki a conoce centenares 
di otro version y tambe 
a wordo traduci den 
varios idioma manera 
Latin, Italiano, Aleman, 
Ingles, Frances, Norwego, Syrio y claro Papiamento. 

Esnan cu conoce e ciudad di Nijmegen na Hulanda, ta 
familiar cu e estatua di Mariken. E ciudad a honra nan 
habitante popular, aunke cu e ta ficticio, cu e estatua 
aki cu por wordo aprecia riba Grote Markt. 

E obra aki a wordo presenta na Corsou riba Fortplein 
como un “wagenspel” (comedia hunga riba un garoshi 


habri) titula“Mari di Malpais” dor di Union di Maestro- 
nan Catolico “Don Bosco” na 1954. 



Estatua di Lula Nlarcliena na su graf den santana di Oranjestad 


E traduccion original na Papiamento a wordo haci dor 
di drs. Raoul Romer. Probablemente esaki lo por a con- 
duci Gobernador N. Debrot, kende tabata tambe un 
autor/escritor bon conoci, pa a honra Mascaruba cu su 
presencia na presentacion di e obra aki na Aruba riba 
12 di december 1963. 

Na aña 1963, durante e trahamento di plannan na oca- 
sion di e celebracion di 100 aña di existencia di e parokia 
di Santa Cruz, señorita Nena Vrolijk, un di e miem- 
bronan di Mascaruba, a propone p’e grupo aki duna su 
cooperacion n’e programa di festeho di e parokia, dor 
di duna un presentacion (e prome) di e obra “Maria di 
Mahuma” na Santa Cruz. Dor di e proposicion aki di 
señorita Vrolijk, e resto a resulta. 

E pastoor di Santa Cruz, pater K. Berlage, e ora 
a haya cu lo ta mas bunita si por a hunga e come- 
dia un biaha den cada bario di Santa Cruz. Pero 
aki e plan a bin den choke cu problemanan tecni- 
co, manera accoustiek, locual a haci’e masha dificil, 
hasta imposibel, pa hunga e comedia na aire liber. 
A wordo dicidi e ora pa hunga e obra teatral un biaha so 
na e ocasion special na Santa Cruz y pa motibo di esey 
a plan a resulta pa duna e comedia un nomber cu ta pas 
mas mihor ya cu e lo tin su premiere na Santa Cruz. 

» 


MASCARl'BA 

ta presenla 

MARIA DI SERT NOKA 

(kende a biba mas cu 7 ari| 2 ^! cu 
diablo) 

DfTi Teatro Noka^^ na 

Santa Cruz den curazon di Aruba. 
Presentacionn^jn: 

Dia 8, 9, 10, 12, 13, 14 y 16 di 
december cuminzando 8.30 p.m. 

ENTRADA Fls. 2.— 
pa persoiia 

■ - • -- — 

TA BENDE KAARCHI NA: 
Aruba Boekhandelj 
Aruba Post, 

Boekhandel Mariská, 
Evnngclina’s Beaiity SaloDj 
Flayalux, 

La Esperanza (Playa) 

Titichi^a Grocery (Sta. Cruz) 
y cerca miembronan di 
MASCARGBA. 


Bin mira Satanás en persona bao 
paPi Watapana. 



PublicaciDii dl 5 di decemlier 1963 
den "E Obsenrado" anunciando 
e obra "Maria di Serl Noha" 

[ Continuacion di pagina anterior ] 

Canando dor di e cunuconan den becindario di Ser’i 
Noka, Director Teatral y Regisor di Sticusa señor Piet 
Eelvelt cu a bin Aruba pa asisti den engrandece e 
mundo teatral y sr. Domi Tromp, Presidente di Mas- 
caruba, a yega n’e rooi di “Awa Blanco” cu ta pasa 
tras di e convento na Santa Cruz. Aki e plan cual ta- 
bata den laira ainda, di ripiente a bira definitivo ora 
cu señor Piet Eelvelt a duna di conoce cu den e rooi 
lo ta e mihor lugar pa hunga e comedia na aire liber. 
Sr. Domi Tromp a propone e ora p’e comedia na lugar di 
“Maria di Mahuma” haya e titulo “Maria di Ser’i Noka”. 

Regisor Piet Eelvelt y miembronan di Mascaruba a 
adapta e obra aki mas tanto posibel n’e tempo antiguo 
di Aruba, p’asina nan por a lagu’e hunga mas o menos 
den e tempo cu Santa Cruz a wordo funda y p’e por 
wordo presenta den aire liber. Pa puro casualidad, e 
nomber di e protagonista di e obra aki, a cuadra tambe 
cu e prome baby bautisa riba nos isla, pues “Maria”. 

Conhuntamente y cu cooperacion di diferente instancia 
a logra converti e rooi di “Awa Blanco” den un teatro na 
aire liber, caminda e obra lo a wordo presenta. 

E gran premiere di “Maria di Ser’i Noka cu a biba mas 
cu 7 aña cu Diablo” tabata e comienso tambe di nos 
Teatro di Ser’i Noka. 

Riba un diasabra, 8 di december 1963, Aruba a sera cono- 
ci cu e obra teatral sumamente impactante aki. E mesun 
fecha, nos isla a celebra tambe e inauguracion di e teatro 
di mas nobo riba Aruba, cu tabata e teatro den aire liber 
di Ser’i Noka. E entusiasmo y fascinacion di henter e 
pueblo pa cu algo asina grandi y historico tabata grandi. 
Ta na su lugar pa menciona cu e obra aki ta di e epoca 
mas antiguo cu Mascaruba a yega di presenta, un obra 
di siglo medio y cu un reparto di elenco sumamente 
grandi. 

E MITO Y LEYENDA DI “MARIA DI SER’I NOKA” 
Srta. Lucila Pascuala “Lula” Marchena tabata e ac- 
triz protagonista cu tabatin e papel estelar di Maria di 
Ser’i Noka. E1 a impresiona tur esnan cu a presencia e 
obra aki masha hopi. Riba su mes e tabata un persona 
masha alegre cu tabata ilumina cualkier espacio cu su 
sonrisa y su presencia. 

E tempo di preparacion y ensayo pa cu e obra “Maria di 



Vegada di conliisiadonan SpañD 


Ser’i Noka”, ya nan tabata comenta caba y tur tabata 
consciente di e leyenda cu cualkier actriz cu hunga e rol di 
Maria, lo fayece corto tempo despues. Esaki no a molestia 
Lula, ya cu e tabata bisa cu un dia e lo mester muri tog. 
Apenas 4 luna despues di e estreno di e obra, riba 
14 di april 1964, Lula ta fayece na edad di 24 aña. 
Dor di e fayecimento di Lula, nunca mas e obra “Maria 
di Ser’i Noka” a wordo presenta. 

Asina nos por mira cu e historia y storia tras di Maria 
di Ser’i Noka y e fundacion di Santa Cruz ta masha 
bunita, fascinante y interesante. Pa conmemora e oca- 
sion di e fundacion di e pueblo di Santa Cruz, Pastoor 
Berlage a laga inaugura e Cruz di Piedra riba un di e 
barancanan mas halto di Ser’i Noka, riba Bierna Santo, 
12 di april 1968. 

MAS INFORMACION DI E OBRA 
PRESENTA NA ARUBA 

Direccion General: Piet Eelvelt; Direccion artistico: 
Lucy Macherowsky; Estreno: 8 di december 1963; 7 
presentacion na Aruba; Actornan: Narrador: Boy Es- 
calona; Diego Tortin: Oslin Boekhoudt; Cacique Gol- 

mir: Domi Tromp; Sirviente di Golmir: Simon Loefstop; 
Maria: Lula Marchena; Tantan Pleitista: Christina de 
Freitas; Mago: W. Hieroms; Mensahero Burache: Or- 
lando Ferrol; Sirviente den el Dorado: Susana Gutier- 
rez. 


Tiponan bringado: Pepe Fradl, Geechi Piet- 
ers, Pareha Spaño: Marina Mathilda, Remi- 
gio Mathilda, Cargado: Daniel Leo, Ciu- 
dadano: Simon Loefstop; Cristo: Ciso Martis; 
Mama Maria: Yvonne Spellen, Papa di Roma: Remigio 
Mathilda; Angel: Christina de Freitas. 




kTASCARUBA,, eisni- 
) di comedla na Aruba 
)n e dianan aki ta 
sntando e comedla 
Maria di Seri 
en cual noa ta 
ntre otro e eseni 

n bringamentocu* 

len e bar Ei 


Alre Llber Teatro aen 
Noka. Ariba e portret 
nki n08 ta mira un par- 
ti dl e peJea preeenU 
pa na robez QeechiPie- 
terz y na drechl Qre- 


Spiritunan infernal: 
Sira Koolman, Mar- 
ieta Luydens, Yvonne 
Tromp, Yvonne 

Spellen, Miriam Perez 
Hacidornan di redu: 
Nena Vrolijk, Susana 
Gutierrez, Rosalia Kool- 
man, Elda de Cuba 
Bendedornan: Geechi Pi- 
eters, Pepe Fradl, Remi- 
gio Mathilda. Leproso- 
nan: Pepe Fradl, Ciso 
Martis, Orlando Ferrol. 

Lastradonan di Garoshi: Elio Heronimo, Albert Heron- 
imo, Oscar Heronimo, Jani Hoeverts, Simon Loefstop, 
Alsides Quillote, Marina Mathilda, Elda de Cuda, Anita 
de Cuba, Jojo Koolman, Nena Vrolijk, Susana Gutierrez. 
Ciudadadonan (promer grupo): Albert Heroni- 
mo, Oscar Heronimo, Alsides Quillote, Ciso Mar- 
tis, Orlando Ferrol, Anita de Cuba, Rosamaria 
Carotenuto, Marina Mathilda, Julieta de Cuba 
Segundo grupo: Elio Scharbaay, Antonio Garcia, 
Charles Lampe, Nena Vrolijk, Jojo Koolman, Idith 
Pieters, Anna Rodriguez, Imelda Hernandez, Helene 
Mangroelall, Henry Burleson, Romulo Fingal, Gregoria 
Marquez. 


Coro ‘Vivons en chantant” 
Direccion: Ad Stenzen 
Vioolsolo: Ad Stenzen 
Pianobegeleiding: Irma Arrindell 
Bassolo: Zepp Bislick 
Percusion: Juan Fingal 



Sopranos: Nilda Albertus, Shirley Bradshaw, Patricia 
Bouwers, Patricia Bryson, Ester de Castro, Arlene Flem- 
ming, Helina F ortin, Olive F ortuno, Sylvia de Freitas, Rita 
Gomez, Glorina Gumbs, Brunhilde Halley, Elaine Illes, 
Joyce Jackson, May Jandroep, Kathleen Jangam Irma 
Lewis, Lilian Maxwell, Maria Noguera, Veronica Per- 
rotte, Ann Roumou, Malva Wouter, Cynthia Wrighton. 

Contraltos: Lisi Camacho, Olga Camacho, Rina 
Camacho, Lucia Cham, Cathalina Croes, Norma 
Croes, Juanita de Mey, Raquel Emmanuel, Gre- 
ta Geerman, Graciela Gumbs, Jeanette Hill, Patri- 
cia jackson, Diana de Kort, I. Maduro Sherwood, 
Bernice Philips, Maria Pourier, Unita Priest, Orsy 
Rodriguez, Thelma Thyzen, Merida Vanterpool. 

Tenors: Edward Bleyden, Dennis Canhigh, Hose Catha- 
lina, Luisito Croes, Gerold Engelbrecht, Lauriano Geer- 
man, Jerome Gomez, J.L. Hart, Juan Kock, Inocente 
Martis, Venancio Murray, Raymundo Nicolaas, Vir- 
ginio Nicolaas, Francis Raymond, Willem Rustenberg, 
Thomas Thode, Gene Simmons, Romeo Tjin-Kam-Jet, 
Juan Wever. »> 

Basses: Sinclair Bar- 
ry, Zepp Bislick, Sig- 
ried Croes, Freddy 
Dirksz, Herbert Dirk- 
sz, Oscar Flanders, 
Rafael Gibbs, Emilio 
Kock, Maximo Kock, 
Alfonso Koeiman, 
Adriaan Leslie, Louis 
Maduro, Alejandro 
Nicolaas, Jan Nomes, 
Hector Quillote, Den- 
nis Sharpe, Roy Sha- 
pre, Vicente Thiel, Fr. Van Aanholt, Van Heinigen. 

A haya cooperacion tambe di: 

1. Conhunto San Fernando 

2. Hubentud Cristian 

Tecniconan: 

Decor: G. Bosse, H. Tromp, C. vd. Wurff; 

Electro: G Bosse, A. Baptist, R. Arends 
Makiyahe: A Eelvelt, A. Kelkboom, S. Guitierrez. 
Inspiciente: Hose Tromp. 

Team di Propaganda: Rosalia Koolman, Susan- 
na Gutierrez, Miguel Pieters, Dominico Tromp 
Vestuario: Alexandra Eelvelt. 

Fuente: 

“Aruba zoals het was, zoals het werd” - Dr. Johan 
Hartog, 

“Cuenta i historia di Curaçao i su Colonia” - pater 
Ludovico Jansen o.p., 

“Historia di Alto Vista” - p. fr. R. H. Nooyen o.p., 
“Balans : Arubaans Letterkundig Leven : De periode 
van Autonomie en Status Aparte 1954 — 2015” - Wim 
Rutgers, 

“Millefiori di Aruba” - R.H. Nooyen 

“Fecha y datonan historico di Aruba : Aruba den 

pasado y presente” - Adolf “Dufi” Kock 

“Lula, biografia di un yiu di tera lubida” — Rebecca 

Roos Productions 

Coleccion digital departamento Arubiana-Caribiana 
Arubaanse Courant, 

E Observador, 



Amigoe di Curaçao, 

Delpher.nl 

Mascaruba.aw 

Gradicimento special na sra. Graciela Nedd di De- 
partamento Arubiana-Caribiana pa su cooperacion 
valioso di semper. 

Abo tin historia di “Ser’i Noka” cu bo ta desea di com- 
parti cu nos? Kizas potret, articulo di corant, video of 
simplemente anecdotanan interesante? 

Of bo kier aporta n’e causa di restauracion di e Teatro 
di Ser’i Noka cu un donacion? 

Sinti bo liber pa bishita nos website www.gocultura. 
org of comunica cu nos na 583-0808 of info@gocultura. 
org 

UN SNECHI DI PAEABRA DI DIOS 

VII DIADOMINGO DEN AÑA 23 di februari 2020 

1 lect.:Lev19,1-2,17-18 
Salmo 103 

2 lect.: 1 Cor 3,16-23 
Evangelio: Mt 5, 38-48 


Den e tempo aya Hesus a bisa: “Boso a tende cu a bisa: ‘Wowo pa wowo, djente pa 
djente.’ Ma Ami ta bisa boso: no pleita un caso di inhusticia. Ken cu dal bo na banda 
drechi di bo cara, bira bo otro band’i cara y lag’e dal bo ey tambe. Y si un hende hiba 
bo dilanti di corte pa e haya bo paña, lag’e bay cu bo mantel tambe. Si cualkier hende 
forsa bo bay un miya cu ne, bay dos. Esun cu pidi bo algo, dun’e y esun cu kier fia 
algo cerca bo, fi’e. Boso a tende cu a bisa: ‘Stima bo prohimo y odia bo enemigo.” Ma 
Ami ta bisa boso: Stima boso enemigonan y resa pa esnan cu ta persigui boso. E ora 
ey boso lo bira yiu di boso Tata den shelo, pasobra E a laga su solo sali tanto riba mal 
hende como riba bon hende y ta laga awa cay tanto riba hende husto como riba 
hende inhusto. Pasobra si bo ta stima solamente esnan cu ta stima bo, cual 
recompensa bo por spera e ora ey? E cobradonan di impuesto no ta haci mescos? Y 
si ta bo ruman so bo ta cuminda, kico special bo ta haciendo? Acaso pagano no ta 
haci mescos? Sea perfecto anto, manera boso Tata den shelo.” 

Palabra di Señor! 


MENSAHE 

Igual cu sinnan pasa, awe Hesus kier siña nos e berdadero 
sentido di e ley di amor. Si den Testament bieu a practica e 
ley: “Stima bo amigo y odia bo enemigo”, Hesus ta pidi nos pa 
exclui tur sentimento di odio. Un cristian mester siña segun 
ehempel di Cristo. E mes ta bisa: “Acaso Dios no ta laga solo sali pa mal y 
bon hende...”. Ta parce cu amor di esnan cu no ta stima nos ta sin sentido y 
ta revela muestra di nos debilidad. Pero den realidad esey ta e unico forma pa 
interumpi e spiral di odio y vengansa. Odio ta crea mas odio, a cambio si un 
hende djis no reacciona y na luga di maldiciona ta resa pa otro, e ta coopera 
pa interumpi cu maldad. 

Si bo ta trapa flor toch e ta brinda bo un dushi holo. Asina tambe un cristian, 
aunke ta keda trapa mester duna holo di pordon y amor. Esey ta e forma 
cristian di practica mandamento di amor. 

Ta masha facil pa stima nos famia of amigonan, pero esey ta poco. Un cristian 
no por haci lista di ken e ta bay stima y ken no. Hesus ta bisa cu paganonan 
tambe ta stima esnan cu ta stima nan. Un cristian mester haci hopi mas. 
Hesus ta bisa: “Sea perfecto, manera Tata den shelo ta perfecto”. 

Cu esey E ta manda nos pa unicamente fiha nos mes den Dios y imita Su 
manera di stima. 

Sin duda, amor di enemigonan lo no ta algo emocional, pero no ta imposibel 
pa segun ehempel di Cristo nos por pordona otro y resa pa esnan cu ta haci 
nos sufri. 

Amor por cambia mundo. Odio lo caba cu mundo. Si lo tabatin mas hende cu 
ta practica e mensahe di Cristo, lo tabatin menos famia kibra, mas 
cooperacion entre e pueblonan y menos guera. 

ORACION 

Señor yena mi ser cu bo amor, pa mi por stima otro manera 
Bo 

ta stima nos. 

PROPOSITO 

Evita reacciona di un forma negativo contra esnan cu ta 
haci nos daño y resa pa nan. 

Grupo di nos grandinan, Flor di Brazil a 
celebra Carnaval den Centro di Bario Brazil 



FIESTA di Carnaval a keda celebra dia 19 
di february 2020 cu nos grandinan di Flor di 
Brazil.Conhuntu Los Amikales a toca ma- 
sha dushi mes. 

Señora Carnaval e keda den persona di 
Pascaulita (Popo) Janga. Reina Carnaval a 
keda den persona di Flora de Cuba. 


Prins Carnaval Nemencio Croes, Pancho 
Carnaval Olivio de Cuha. Prins/Pancho Bo- 
luntario Hendrik Quant. 

Reina Boluntario Alfonsia (Chichi) Quant. 
Trahe Carnavalesco. Philomena Bislick y 
Rosenda (Chenta) Croes. 

Barco amfibio di Armada Frances na Corsou 


WILLEMSTAD - Un barco amfibio di 
Armada Frances lo ta fin di siman aki na 
Córsou pa participa na ehersicionan marino 
den teritorio maritimo Curasoleño. 

Nomber di e barco ta ‘BSAOM Dumont 
D’Urville’ y ta trata di un nave di abas- 
tecimento cu diadomingo mainta lo tene 
un simulacro di subi costa na Playa Santa 
Cruz. 

E barco ta comparabel cu Ms Pelikaan di 
Armada Hulandes cu ta activo den Caribe 
yudando Marina Franses pa combati trafico 
di droga y yuda den casonan di calamidad. 
Publico por observá e ehersicio basta nan 
tene distancia y no stroba e militarnan den 
nan trabou. 



Detencion pa menasa y ^stalking^ 


WILLEMSTAD - Continuando cu un investigacion 
relacioná cu ‘stalking’ y menasa cu tabata tuma lugar 
for di den luna di januari 2020, Polis a detené un hóm- 
ber sospechoso. 

Diahuebs 20 di februari 2020, alrededor di 12.25 or, Po- 
lis a detené e hómber pa cua tabatin órdo pa buskeda y 
detencion, I.B.S., nacé na Córsou di 56 aña di edad, 
relacioná cu e caso ariba mencioná. 

Detencion di e sospechoso a tuma lugar riba Pieterma- 
aiweg. A presentá e sospechoso dilanti un Fiscal auxil- 
iar kende a ordená su encarcelamento pendiente di mas 
investigacion. 




^ SIKTONISA TUR MERDIA, 

RADIO GALACTICA 99.9 
ka PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN V SIMON ARENDS. 

Psalms 23.4. 

"Even though I walkthrough the valley of the shadow of 
death. I will fear no evil for you are with me, your rod and your 
staff, they comfort me" 

Cu inmenso dolor na mi curason mi ta anuncia fayecimento 
tragico di mi yiu, ruman, tata y omo stima: 



-Michelangelo Joshua Geerman- 

mihor conoci come Angelo,Telo,Teloman. 

Na edad di 28 anja. 

*9 December 1991 -110 February 2020 

Na nomber di su: 

Mama: Joselyne (Joyce) Tromp 
Tata: Miguelito (Geechi) Geerman 
Manera un tata: Wilfrido (Willy) Giel 
Yiu cu e la stima: Yalexander Geerman 
Ruman nan: Alexander (Achi) y Ginoushka 
Cristian (Kleine) 

Jonathan (Johnny) y Emiziene 
Trevor (Chucky) 

Primo manera ruman: Gabriel (Gaby) 

Sobrino stima: Jahson Geerman 

Princes: Joziéne Geerman 

Tanta y omo nan: Robertino (Robby) y Magaly 

Ether (Ete) y Kenneth 

Mildred (Dina) (Hulanda) 

Maritza (Isha) y Safeek (USA) 

Lisette (Lili) 

Claudette (Coya) y Ricardo (Kado) 

Judith (Day) y Narshell 
Juan y Claudia 
Nelson y Leila 

Padrino: Urbano Jr. Perez (Juni) 

Su madrina: Ludwina Semeleer 

Wela(o) nan: tServinio y tModesta Tromp 

tJuan y Margo Geerman 

Felicia (Mena) PerezyJos Drirksz 

Primo(a) nan: Derwin,Silvhyanne, Rose-Mary, Julie-Anne, 

Christine,Jean-Pierre, Shawn,Samantha,Zack,Gabriel,-i-Daisy- 

Anne,Calvin,Chastity,Jamilla, 

Roger, Samir, Ferigmar,Danielle,Daribelle, Javier. 

Mama di su yiu: Yalejandra Tromp 
Miho amiga: Lulu 

Tanta grandi stima: Manuelita Henriquez 
Amigo(a) nan: Mucho hopi pa menshona. 

Demas famia:Tromp, Geerman, Giel, Henriquez, Perez, Ohab, 
Kamp, Croes, Rozenberg, Koolman, Wong, Lopez, Gibbs, Dirksz, 
Christiaans, Figaroa, Briesen, Ridderstaat, Bergrok, Angela. 




GRADICIMENTO Y INVITACION 


PA MEDIO Dl ESAKIYIUNAN RUMAN Y DEMAS FAMIA 
KIER A GRADICITUR ESNAN KU Dl UN FROMA OF OTRO 
A DUNA NOS NAN SOSTEN, CONSUELO Y FORSA 
DURANTE DESPEDIDA Dl NOS DIFUNTO STIMA: 



SRA VDA HELEN A. VIDAL-AUGUSTUS 


BOSO MUESTRA Dl ATENCION TAWATA UN GRAN 
CONSUELOPANOS 

ALAVES NO KIER INVITA PA 3 SANTA SACRIFICIO Dl MISA 
NA MISA PRO CATHEDRAL SAN FRANCISCO 
DIABIERNA 21 FEBRUARI 2020 PA 7'OR Dl ANOCHI 
DIASABRA 22 FEBRUARI 2020 PA 7'OR Dl ANOCHI 
DIADOMINGO 23 Dl FEBRUARI 2020 PA 10'OR Dl 
MAINTA 

BO(SO) PRESENCIA LO TA ALTAMENTE APRECIA 









Gradicimento y Invitacion 


Pa nnedio di esaki fannia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Francis Loefstop 


Ta invita pa acto di condolencia y despedida cual lo tuma 
lugar na Misa Sta Anna na Noord diabierna 28 di februari 2020 
di 2'or pa 4'or di atardi. Cremacion lo tuma lugar despues. 

Enbez di flor y krans lo tin un box disponibel na condolencia y 
Misa pa un bon cuasa. 

Ta pidi pa bin na color Alegre. 

Mi ta pidi disculpa si den tristeza a lubida di menshona algun 
familiar of amistad. 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki special ta bay na dokter Fernandez, Maria, 
Maruscka, dokter- yzusternan di H.O.H. 

Boso muestra di atenshon tabata un gran Consuelo pa 
nos. 

Boso presencia ta altamente aprecia. 


Ai^ra 

^^ 

"Señor ta mi wardador, mi'n tin falta di nada 
Den cunucu di yerba berde e ta pone mis osega. 
E ta hiba mi na awatrankil, 

Pa mi bolbehañaforsa". 

Salmo:23 

Nos ta anuncia fayecimento di: 



Juanita Leest-Werleman 

*29-08-1934 - t20-02-2020 
Acto di entiero lo wordo anuncia despues. 


Ai^ra 

^^ 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos ta anuncia fayecimento di nos ser stima: 



Hose PatricioTromp 

Mihor conoci como "Jo" 

*17-03-60-t17-02-2020 

Na nomber di su: 

Rumannan: 

Filomena (Ina) Christiaans-Tromp y Jacintho Christiaans 
Engelberto Aquiles (killy) Tromp y Astrid Tromp-Hoek 
Juan GualbertoTromp 

Jaime FernandoTromp (Jimmy) y EvelindaTromp-Croes 

Tantanan/omo: Dora, Jose, Nora, Dina, Mena y Len 

Subrino(a) nan 

Primo(a) nan 

Iha: Andrew Lejuez 

Bon bisiñanan: Deta, Chiel, Alida y Dora 
Demas famia:Tromp, Ridderstaat, Giel, Christiaans, 
Trimon, Kelly, Hoek, Gil, Croes, Vrolijk, Lejuez y demas 
famianan, ex coleganan ALBO y ex coleganan di Ssr 
Supreme Security Ranger NV. 

Ta invita pa acto di entiero cual lo tuma lugar na Aurora 
Funeral Home diamars 25 di februari 2020 di 9'or pa 
11 br di mainta. Despues lo sali pa Santana Centraal 
Sabana Basora. 

Disculpa nos pero despues di entiero nos no ta ricibi 
bishita di condolencia na cas. 

IVImister Bikker hopi contento cu Hulanda ta bay yuda 
pa ehecuta plannan pa re-enforsa Aruba su costanan 





"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo91:1-2 

Cu dolor na nos curason, 
nos ta anuncia fayecimento di nos ser stima: 



Evel Andres Avelino Martha 

Mihor conoci como"Errol" 

*10-11-1945-114-02-2020 

Acto di despedida lo wordo anuncia despues 


Au?fra 

Dios a puntrami 
na unda mi kier bay 
mi a bise: serca Bo mi Señor 


Nos ta anuncia fayecimento di: 



Maria lldebrandina Duarte 
Cordeiro-de Freitas 

*17-07-1929 - t17-02-2020 
Acto di entiero lo wordo anuncia despues. 



DEN cuadro di re-enforsa Aru- 
ba su costanan Minister Andin 
Bikker a haya e grato noticia 
via un carta for di Hulanda cu e 
fondonan y e bestedingsplan nan 
presenta a keda aproba. 

Den najaarsnota, presupuesto di 
Hulanda aña pasa, a aloca cierto 
fondo di un suma substancial pa 
yuda paisnan manera Corsou y 
Aruba pa re-enforsa e costanan. 

Minister Andin Bikker ta splica 
cu esaki kiermen cu un Dienst 
manera Guarda nos Costa cu tin 
plan pa amplia su centro banda 
di Aeropuerto y na Huis van Be- 
waring na Dakota, ta bay tin 
fondo disponibel p’esaki. 

Tambe pa busca material y ekipo 
manera vehiculo, diferente ma- 
terial di trabou, pero tambe soft- 
ware p’esey nan tambe ta bay tin 
placa disponibel. 

Ministerio di Husticia lo bay ta 
lider den diferente proyecto pi- 
loto cu ta bay cuminsa cune. 


Los di esey Cuerpo Policial cu 
tambe tin cierto plan a haya 
aprobacion den cuadro di reforsa 
Aruba su fronteranan. 

Pa Minister Bikker esaki ta un 
bon noticia, pasobra Aruba ta 
experenciando sin precedente e 
situacion na pais Venezuela cu 
ta circunstancianan cu ta refle- 
ha aki nan y mester atende cu e 
retonan aki. 

Den situacionnan asina hopi bi- 
aha fondonan ta limita. Minister 
Bikker ta gradici cu Reino Hu- 
landes a tuma nota di e situa- 
cion y a dicidi di duna Aruba un 
ayudo riba e tereno aki. 

Cu e fondonan di Hulanda ta 
bay cuminsa mesora pa ehecuta 
e plannan cu a acorda. 

E carta ta menciona cu ta haya 
e fondo y ta den cuestion di dia 
of siman e fondonan ta disponi- 
bel pa ehecuta e plannan cu a 
aproba. 

